Wojtek vuonna 1942.**Wojtek** (1942–1963, lausutaan [ˈvɔjtɛk], kirjoitetaan joskus **Voytek**) oli karhu, joka oli alikersantti Puolan armeijassa. 

Puolan armeijan joukot alkoivat huolehtia syyriankarhun pennusta toisen maailmansodan aikaan Iranissa. Pentu oli orpo sen äidin tultua metsästäjien ampumaksi. Iranilainen paimentolaisen poika löysi pennun ja myi sen puolalaiselle lihaa vastaan. Pennun kasvettua liian isoksi puolalainen lahjoitti pennun Puolan armeijalle.

Alle vuoden ikäinen pentu joi kondensoitua maitoa tyhjästä vodkapullosta. Myöhemmin pentua alettiin ruokkia hedelmin, hunajalla, marmeladilla ja siirapilla. Se joi olutta pitäen siitä kovasti, ja myös söi tupakoita. Pentu piti painista, sekä oppi myös tervehtimään takaisin tervehdittäessä ja istui auton matkustajapaikalla pitäen päätään ulkona ikkunasta ohikulkijoiden järkytykseksi. Se sai kerran kiinni sotilasalueelle tunkeutuneen vakoilijan ja sai palkkioksi tästä pullon olutta.

Wojtek seurasi 22. komppaniaa Irakiin ja Egyptiin. Sen seuratessa komppaniaa laivalla Italiaan se listattiin Puolan armeijan sotamieheksi eläinkiellon kiertämiseksi. Sillä oli oma palkkakirja, vaikka Wojtekille ei maksettukaan virallisesti päivärahaa. Karhu eli sotilaiden kanssa, ja taistelujen aikaan se kuljetti ammuksia. 

Toisen maailmansodan jälkeen Wojtek kuljetettiin yhdessä osan komppaniaa kanssa Skotlantiin Berwickshiren kreivikunnan Huttonin kylään. Karhusta tuli suosittu mediassa ja puolalais-skotlantilaisen yhdistyksen kunniajäsen. Vuonna 1947 karhu muutti Edinburghin eläintarhaan ja eli siellä elämänsä loppuun asti. Wojtekia kävivät katsomassa usein journalistit ja entiset puolalaiset sotilaat. Sotilaat antoivat karhulle savukkeita, jotka se söi.

Wojtek kuoli vuonna 1963. Tuolloin karhu oli 180 cm pitkä ja painoi 230 kg.

Wojtekin elämästä on tehty elokuva *Wojtek: The Bear That Went to War*. Siitä on toukokuussa 2014 paljastettu pronssipatsas Park Jordana -puistossa Krakovassa. Edinburghin kaupunginvaltuusto teki vuonna 2013 päätöksen patsaan pystyttämisestä karhulle Princes Street Gardens -puistoon. Karhusta on lisäksi patsas Lontoossa sijaitsevassa Sikorski-instituutin museossa. Karhusta on patsas myös Puolan Sopotissa.

* Wojtek ja koira.Wojtek ja koira.
* Wojtek painimassa sotilaan kanssa.Wojtek painimassa sotilaan kanssa.
* 22. komppania vaihtoi insigniakseen tykistöammusta kantavan karhun.22. komppania vaihtoi insigniakseen tykistöammusta kantavan karhun.

Lähteet
-------

1. 1 2 3 4 5 6  Wojtek the Soldier Bear: the Unsung Hero of WWII Monte Cassino *PolishNews*.  14.11.2014.  Arkistoitu 24.9.2015. Viitattu 28.10.2022. (englanniksi)
2. 1 2  Wojtek: The Bear That Joined the Polish Army and Fought the Nazis *Der Spiegel*.  13.7.2012. Viitattu 28.10.2022. (englanniksi)
3. 1 2  Story of Poland's 'soldier bear' Wojtek turned into film *BBC News*.  16.11.2011. Viitattu 28.10.2022. (englanniksi)
4. 1 2  Honda e review - all-electric city car is cute as a button but costs a pretty penny *Scotsman*.  25.3.2021. Viitattu 28.10.2022. (englanniksi)
5. ↑  Meet Wojtek - the soldier bear, a weapons carrier for the Polish Аrmy during WWII *The Vintage News*.  19.5.2016. Viitattu 28.10.2022. (englanniksi)
6. ↑  Wojtek: The Bear That Went to War *IMDb*.  2022. Viitattu 28.10.2022. (englanniksi)
7. ↑  Wojtek the Bear immortalised in Krakow *Polskie Radio dla Zagranicy*. Viitattu 28.10.2022.